شموئل احمد

شموئل احمد (4 مئی 1945ء تا 25 دسمبر 2022ء) بھارت کے معروف اردو افسانہ نگار، ناول نگار اور ماہرِ علم نجوم تھے۔ انھوں نے جنسی اور نفسیاتی موضاعات پر ناول اور افسانے لکھے۔ ان کے چار افسانوی مجموعے، تین ناول اور ایک ناولٹ شائع ہو چکے ہیں۔

 حالات زندگی 
شموئل احمد 4 مئی 1943ء کو ریاست بہار کے ضلع بھاگل پور میں پیدا ہوئے۔ ابتدائی تعلیم بھاگل پور میں ہی حاصل کی۔ 1957ء میں گیا سے میٹرک کیا، 1960ء میں انٹر اور 1968ء میں جمشید پور سے سول انجنیئرنگ کی ڈگری حاصل کی۔ 1983ء کے اوائل میں بوکارو میں بہ حیثیت انجنیئر نوکری کا آغاز کیا اور چیف انجنیئر کے عہدے سے 2003ء میں سبکدوش ہوئے۔

انھوں نے اوائل عمری سے ہی کہانیاں لکھنا شروع کر دی تھیں۔ ان کی دو ابتدائی کہانیاں اس وقت شائع ہوئیں جب وہ درجہ ششم کے طالب علم تھے۔ پہلا افسانہ ”صنم“ پٹنہ میں ”چاند کا داغ“ کے نام سے نومبر دسمبر 1962ء میں شائع ہوا، مگر پہلا افسانوی مجموعہ تاخیر سے منظر عام پر آیا۔

ناولٹ ”ندی“ کے پانچ ایڈیشن شائع ہو چکے ہیں۔ ناول ”مہاماری“ کا دوسرا ایڈیشن عرشیہ پبلی کیشنز، دہلی سے شائع ہوا۔ ناول کی کلیات میاٹرلنک پبلی کیشنز، لکھنؤ نے شائع کی ہے۔ ان کے افسانوں کا ترجمہ ہندی، انگریزی، پنجابی اور دوسری زبانوں میں بھی ہو چکا ہے۔ علاوہ ازیں کچھ افسانوں پر فلمیں بھی بن چکی ہیں۔
 تصنیفات 
 افسانوی مجموعے 
 بگولے (چودہ افسانے)، سرخاب پبلی کیشنز، پٹنہ،1988ء
 سنگھار دان (دس افسانے)، معیار پبلی کیشنز، نئی دہلی، 1996ء
 القمبوس کی گردن (نو افسانے)، نقاد پبلی کیشنز، پٹنہ، 2003ء
 عنکبوت (گیارہ افسانے)، ایجوکیشنل پبلشنگ ہاؤس، نئی دہلی، 2010ء

اردو کی نفسیاتی کہانیاں(مرتبہ/تیرہ افسانے) ، ارم پبلشنگ ہاؤس، پٹنہ، 2014ء

 ناول 
 مہا ماری، نشاط پبلی کیشنز، پٹنہ، 2003ء
 اے دل آوارہ (خود نوشت/ناول)، ایجوکیشنل پبلشنگ ہاؤس، نئی دہلی، 2015ء

 گرداب ، ایجوکیشنل پبلشنگ ہاؤس، نئی دہلی، 2016ء

 ناولٹ 
ندی ، موڈرن پبلشنگ ہاؤس، نئی دہلی، 1993
 وفات 
25 دسمبر 2022ء میں شموئل احمد کا نوئیڈا میں بیٹی کی رہائش گاہ پر انتقال ہو گیا وہ ایک عرصے سے بیمار تھے اور جگر کے سرطان میں مبتلا تھے ان کی عمر تقریباً 77 برس تھی پسماندگان میں بیوہ کے علاوہ ایک بیٹی اور دو بیٹے تھے، ان کی تدفین نوئیڈا میں ہی ہوئی۔
 حوالہ جات 

 بیرونی روابط 
 ریختہ پر شموئل احمد کی پروفائل

زمرہ:1945ء کی پیدائشیں
زمرہ:2022ء کی وفیات
زمرہ:اردو افسانہ نگار
زمرہ:اردو ناول نگار
زمرہ:بھارتی مرد ناول نگار
زمرہ:بھارتی افسانہ نگار